**ΔΗΛΩΣΕΙΣ ΜΑΘΗΜΑΤΩΝ ΕΑΡΙΝΟΥ ΕΞΑΜΗΝΟΥ ΑΚΑΔ. ΕΤΟΥΣ 2023-2024**

Οι φοιτητές/φοιτήτριες του τμήματος Νοσηλευτικής Θεσσαλονίκης θα πρέπει να μεριμνήσουν για την άμεση δήλωση των μαθημάτων τους για το Εαρινό Εξάμηνο του ακαδημαϊκού έτους 2023-2024 ώστε να μπορούν να λάβουν μέρος στην Α΄ και Β΄ εξεταστική του Εαρινού Εξαμήνου. Όλοι/όλες οι φοιτητές/φοιτήτριες αφού ολοκληρώσουν την ηλεκτρονική τους δήλωση, θα πρέπει απαραίτητα να **ΥΠΟΒΑΛΟΥΝ ΟΡΙΣΤΙΚΑ** τη δήλωση ώστε να καταχωρηθεί στο σύστημα ΙΛΥΔΑ. Στη συνέχεια, **η δήλωση** **να εκτυπωθεί και να κρατηθεί στο προσωπικό τους αρχείο**. Δεν θα γίνει αποστολή της δήλωσης μέσω email.

**Περίοδος ηλεκτρονικών δηλώσεων μαθημάτων από Παρασκευή 01-03-2024 έως Κυριακή 10-03-2024.**

**(Το σύστημα θα ανοίξει αυτόματα την Πέμπτη 29-02-2023 στις 12 το βράδυ)**

**Επισήμανση**: σε περίπτωση που οι διδακτικές μονάδες υπερβαίνουν τις 36 (κύρια δήλωση) ή τις 42 (κύρια και εμβόλιμη δήλωση), η δήλωση δεν καταχωρείται στη Γραμματεία, παραμένει πρόχειρη. Οπότε προσοχή στο σύνολο των διδακτικών μονάδων που δηλώνονται.

**ΔΙΕΥΚΡΙΝΙΣΤΙΚΕΣ ΟΔΗΓΙΕΣ ΔΗΛΩΣΗΣ**:

1. Οι πρωτοετείς φοιτητές (με έτος εισαγωγής 2023-2024) και όσοι συνεχίζουν τις σπουδές τους μετά από αναστολή σπουδών (με έτος εισαγωγής 2022-2023), στο εαρινό εξάμηνο 2023-2024 θα πρέπει να κάνουν δήλωση μαθημάτων **ΜΟΝΟΙ** τους και με δική τους ευθύνη τη δήλωση των μαθημάτων τους.
2. Οι φοιτητές που έχουν εισαχθεί στο πανεπιστημιακό πρόγραμμα του ΔΙ.ΠΑ.Ε επιλέγουν ΜΟΝΟ μαθήματα με κωδικό 278-1901011, 278-1901021, 278-1903011 κτλ.
3. Οι φοιτητές που πέρασαν για πρώτη φορά στο Τμήμα Νοσηλευτικής το ακαδημαϊκό έτος 2023-2024 και οι **οποίοι δεν παρακολούθησαν μαθήματα ή δεν έκαναν αναστολή σπουδών**, και θα ξεκινήσουν να παρακολουθούν τα μαθήματα, θα κάνουν **ΜΟΝΟΙ τους** και με δική τους ευθύνη τη δήλωση των μαθημάτων τους.
4. Για το πρόγραμμα του ΔΙΠΑΕ οι φοιτητές μπορούν να δηλώσουν ένα (1) εργαστηριακό νοσηλευτικό μάθημα σε κάθε εξάμηνο. Δηλαδή δεν μπορεί να δηλωθούν νοσηλευτικά εργαστήρια (νοσοκομείο) διαφορετικών εξαμήνων στην ίδια δήλωση μαθημάτων. Επισημαίνεται ότι θα ελεγχθούν οι δηλώσεις, και εφόσον διαπιστωθεί η δήλωση δύο εργαστηριακών νοσηλευτικών μαθημάτων διαφορετικών εξαμήνων, το ένα εκ των δυο κατόπιν συνεννόησης θα διαγραφεί.

**Παράδειγμα ΔΙΠΑΕ**:

Μπορείτε να δηλώσετε **ή** (Κοινοτική Νοσηλευτική Ι-Ε του Β΄ εξαμήνου) **ή** (Παθολογική Νοσηλευτική ΙΙ-Ε, Χειρουργική Νοσηλευτική ΙΙ-Ε του Δ΄ εξαμήνου) **ή** (Επείγουσα Νοσηλευτική-ΜΕΘ, Νοσηλευτική Ψυχικής Υγείας, Κλινική Νοσηλευτική Ι) **ή** (Κοινοτική Νοσηλευτική ΙΙ, Κλινική Νοσηλευτική ΙΙΙ) και το αντίστροφο.

1. Για το πρόγραμμα του ΑΤΕΙΘ ισχύουν όλες οι αλυσίδες μαθημάτων (Αφορά στα νοσηλευτικά μαθήματα και **ΟΧΙ** στα θεωρητικά μαθήματα όπως Ανατομία Ι και ΙΙ, Φυσιολογία Ι και ΙΙ, Αρχές Πληροφορικής), με την προϋπόθεση ότι θα πρέπει να δηλώσουν **ένα (1)** εργαστηριακό νοσηλευτικό μάθημα σε κάθε εξάμηνο (Δηλαδή δεν μπορεί να δηλωθούν νοσηλευτικά εργαστήρια διαφορετικών εξαμήνων στην ίδια δήλωση μαθημάτων). Επισημαίνεται ότι θα ελεγχθούν οι δηλώσεις, και εφόσον διαπιστωθεί η δήλωση δύο εργαστηριακών νοσηλευτικών μαθημάτων το ένα εκ των δυο κατόπιν συνεννόησης θα διαγραφεί.
2. **Παράδειγμα ΑΤΕΙΘ**:

Αν δηλωθεί το μάθημα Παθολογική Νοσηλευτική ΙΙ-Ε ή Χειρουργική Νοσηλευτική ΙΙ-Ε του Β΄ εξαμήνου δεν μπορεί να δηλωθεί και το μάθημα Επείγουσα Νοσηλευτική ΜΕΘ-Ε του ΣΤ΄ εξαμήνου.

1. Το σύνολο των διδακτικών μονάδων που μπορούν να δηλωθούν ανά εξάμηνο είναι τριάντα έξι (36) σύμφωνα με τον Εσωτερικό Κανονισμό του Ιδρύματος (ΦΕΚ 4889/τ. Β΄/06-11-2020). **Αν η δήλωση ξεπερνάει τον αριθμό αυτόν, δεν μπορεί να γίνει οριστική υποβολή. Η δήλωση μένει ως πρόχειρη και δεν εμφανίζεται στη Γραμματεία.**
2. Οι φοιτητές του προγράμματος ΤΕΙ και ΔΙΠΑΕ που είναι από το 9ο εξάμηνο και πάνω, μπορούν να δηλώσουν μαθήματα που χρωστάνε από τα χειμερινά εξάμηνα (**ΜΟΝΟ θεωρητικά υποχρεωτικά μαθήματα, ΟΧΙ εργαστήρια ΟΧΙ μαθήματα επιλογής**), έτσι ώστε να έχουν τη δυνατότητα να λάβουν μέρος στην εμβόλιμη εξεταστική. (**Προσοχή: θα πρέπει να γίνουν δύο δηλώσεις**: θα γίνει μια δήλωση για τα μαθήματα εαρινών εξαμήνων (**κύρια**) και μια δήλωση (**εμβόλιμη**) για τα υποχρεωτικά μαθήματα-θεωρίες του χειμερινού εξαμήνου). **Το σύνολο των διδακτικών μονάδων και των δύο δηλώσεων (κύρια και εμβόλιμη) είναι σαράντα δύο (42).**
3. Οι φοιτητές του Δ΄ Εξαμήνου ΔΙΠΑΕ επιλέγουν δύο (2) μαθήματα επιλογής από τα προσφερόμενα τέσσερα (4).

Οι φοιτητές του ΣΤ΄ Εξαμήνου ΔΙΠΑΕ επιλέγουν ένα (1) μάθημα μα επιλογής από τα προσφερόμενα τρία (3).

Οι φοιτητές του Η΄ Εξαμήνου ΔΙΠΑΕ επιλέγουν δύο (2) μαθήματα επιλογής από τα προσφερόμενα τέσσερα (4).

1. Δεν επιτρέπεται να δηλώνετε μαθήματα μεγαλύτερου εξαμήνου ανεξάρτητα αν περισσεύουν διδακτικές μονάδες. Αν σας περισσεύουν διδακτικές μονάδες, μπορείτε να δηλώνετε μόνο μαθήματα προηγούμενων εξαμήνων στα οποία δεν έχετε επιτύχει στις προηγούμενες εξετάσεις.
2. Όσοι φοιτητές που οφείλουν ΜΟΝΟ πρακτική ή ΜΟΝΟ πτυχιακή ή και τα δύο (πρόγραμμα ΤΕΙ) θα κάνουν μια κύρια δήλωση στο σύστημα ΙΛΥΔΑ. Δεν χρειάζεται να δηλωθούν και στην εμβόλιμη δήλωση. Οι διδακτικές μονάδες της πρακτικής ή της πτυχιακής δεν επηρεάζουν τον συνολικό αριθμό των δηλωθέντων διδακτικών μονάδων.
3. Μαθήματα που έχουν δηλωθεί σε προηγούμενες δηλώσεις, θα πρέπει να δηλωθούν εκ νέου για να μπορούν οι φοιτητές/φοιτήτριες να συμμετάσχουν στις εξετάσεις.
4. Οι φοιτητές που έχουν συνεχίσει τις σπουδές τους στο πανεπιστημιακό πρόγραμμα (**μαθήματα ένταξης**) κατά το χειμερινό εξάμηνο 2023-2024, εφόσον δεν έχουν εξεταστεί επιτυχώς σε κάποιο από τα εννέα (9) μαθήματα στην εξεταστική Ιανουαρίου 2024, να επικοινωνήσουν με τη Γραμματεία ώστε να γίνει δήλωση αυτών.
5. Ενημερώνονται οι φοιτητές που έχουν αιτηθεί τη συνέχιση των σπουδών τους στο πανεπιστημιακό πρόγραμμα (μαθήματα ένταξης) κατά το εαρινό εξάμηνο 2023-2024, ότι η δήλωση των μαθημάτων τους θα γίνει από τη Γραμματεία μετά τις 14 Μαρτίου 2024 (Δηλαδή μετά την ημερομηνία λήξης των δηλώσεων).
6. Τα μαθήματα επιλογής του Δ΄, ΣΤ΄ και Η΄ Εξαμήνου ΔΙΠΑΕ δέχονται συγκεκριμένο πλήθος φοιτητών. Επομένως αν το σύστημα δεν σας επιτρέπει να επιλέξετε κάποιο μάθημα επιλογής, τότε θα πρέπει να επιλέξετε κάποιο άλλο από τα προσφερόμενα μαθήματα επιλογής. **Αν δεν γίνει οριστική υποβολή της δήλωσης, δεν κατοχυρώνεται το μάθημα επιλογής**.
7. Επισημαίνεται ότι σύμφωνα με την παρ. 5 του άρθρου 21 του Εσωτερικού Κανονισμού του Ιδρύματος (ΦΕΚ 4889/τ. Β΄/06-11-2020) όσοι φοιτητές δεν θα έχουν δηλώσει μαθήματα στην τρέχουσα δήλωση μαθημάτων (Εαρινό εξάμηνο 2023-2024) **δεν θα μπορούν να συμμετέχουν στην εξεταστική Ιουνίου και Σεπτεμβρίου 2024, αλλά ούτε να βαθμολογηθούν**.
8. Στη δήλωση συγγραμμάτων στον Εύδοξο δηλώνετε μόνο τα μαθήματα τα οποία δηλώσατε στο νέο φοιτητολόγιο ΙΛΥΔΑ.
9. Οι φοιτητές του πρώην ΑΤΕΙΘ που οφείλουν μαθήματα από προηγούμενα εξάμηνα, μπορούν να τα δηλώσουν στο σύστημα ΙΛΥΔΑ ως προς την εξέταση αυτών. H παρακολούθηση των μαθημάτων ΤΕΙ γίνεται σύμφωνα με το πρόγραμμα του Πανεπιστημιακού προγράμματος.

ΠΡΟΣΟΧΗ! Θα πρέπει να έχετε ενεργοποιήσει τους κωδικούς σας στο νέο φοιτητολόγιο uniportal (το σύστημα ΠΥΘΙΑ πλέον δεν λειτουργεί). Στην περίπτωση που δεν καταφέρετε να ενεργοποιήσετε τους κωδικούς σας, μπορείτε να στείλετε μήνυμα στο Κέντρο Διαχείρισης Δικτύου στην ηλεκτρονική διεύθυνση noc@the.ihu.gr ή να καλέσετε στο τηλέφωνο 2310013604.

Υπενθυμίζεται ότι **ΔΕΝ ΘΑ ΓΙΝΕΙ ΤΡΟΠΟΠΟΙΗΣΗ ΔΗΛΩΣΕΩΝ** οπότε να είστε προσεκτικοί/προσεκτικές με την επιλογή των μαθημάτων.

Για τυχόν **τεχνικά προβλήματα που αφορούν στη δήλωση μαθημάτων**, θα αποστέλλεται ηλεκτρονικό μήνυμα στη Γραμματεία στο email: info@nurse.ihu.gr, αναγράφοντας το Ονοματεπώνυμό σας και τον Αριθμό Μητρώου σας, καθώς και το πρόβλημα που αντιμετωπίζετε.

Τηλέφωνα επικοινωνίας Γραμματείας: 2310013821-2